Theodor Pool

Theodor Pool (ka: Theodor Johann Pool; 8. detsember 1890 Tori vald, Pärnumaa – 25. august 1942 Sverdlovsk, Sverdlovski oblast /hukati/) oli Eesti poliitik ja agronoom, paljude raamatute ja artiklite autor.

Elulugu
Theodor Johann Pool oli talupidaja poeg.

Lõpetas 1909 Pärnu Gümnaasiumi, 1914 Riia Polütehnilise Instituudi õpetatud agronoomina. 1921–1924 käis õppereisidel Saksamaal, Hollandis, Inglismaal ja Soomes. Oli 1914–1915 Vahi põllutöökursuste juhataja, 1915 Pärnu maakonna-agronoom, 1915–1918 Esimeses maailmasõjas,

Aastatel 1918–1919 Pärnu Maavalitsuse esimees, 1919 Eesti Asutava Kogu liige, 1919 põllutöö- ja toitlusminister ning 1919–1920 ja 1920–1921 põllutööminister, 1920–1929 (I–IV) Riigikogu liige (Tööerakond).

Aastatel 1925–1928 Asunikkude, Riigirentnikkude ja Talupidajate Põllumajandusliidu nõuandeala juhataja, 1929–1932 talumajandusnõuande büroo eriteadlane, 1932–1940 Põllutöökoja ja 1935–1938 Riigi Majandusnõukogu liige, 1939–1940 Tartu Ülikooli agroökonoomika (talumajapidamise ratsionaliseerimise) õppejõud. 

Maaseaduse (1919) põhiautor ja põllutööministrina maareformi rakendaja, Eesti agronoomia nõuandeteenistuse rajaja. Eestis fosforiidikaevandamise algatajaid ja mõnda aega ka OÜ Eesti Vosvoriit tegevjuht. Eesti Hollandi-Friisi Karja Kasvatajate Seltsi asutaja ja 1920–1940 esimees, 1929–1940 Eesti Niidu ja Karjamaa Arendamise Ühingu esimees, Eesti Agronoomide Seltsi, Akadeemilise Põllumajanduse Seltsi, Eesti Sooparanduse Seltsi jpt organisatsioonide liige. 

Ajakirja Uus Talu asutaja ja tegevtoimetaja ning sarja "Wäike põllumeeste kirjawara" toimetaja (koos  ning ) ja põhiautoreid. 

Aastast 1925 pidas Tori vallas Piistaoja talu (sünnikoht), arendas sellest Eesti parima majandi ja talu karjast parima eesti mustakirju veise sugulava. Rajas eeskujulikud kultuurkarjamaad, heal tasemel juurviljakasvatuse, propageeris silotegemist. Võttis 1938 talus kasutusele masinlüpsi ja elektritara. 

Küüditati 1941 ja hukati 1942. 

Tänapäeval asuvad Piistaojal veisekasvatuskatsejaam ja Theodor Pooli Talumuuseum]]. Üle 300 teadustrükise.

Theodor Pool oli alates 1909. aastast Üliõpilasselts Liivika liige.

Poliitikas
Theodor Pool oli:
 Otto Strandmani esimeses valitsuses põllutöö- ja toitlustusministriks, 
 Jaan Tõnissoni esimeses valitsuses põllutööministriks, 
 Ado Birki valitsuses põllutööminister ja 
 Ants Piibu valitsuses põllutööminister.

Teoseid
 Põllumajanduslikud ehitused. I, II. Tallinn, 1921
 Hollandi kari ja selle tõuparandus Eestis. Tallinn, 1924
 Silotoit ja selle valmistamine. // Lühike loomakaswatuse õpetus. Tallinn, 1927
 Piimalehmade toidunormid ja toitude toiteväärtus. Tallinn, 1927
 Talu karjalaudad. // Talu ehitused. Tallinn, 1928
 Veiste tõuarendus. Selle alused ja teostamine. Tallinn, 1928
 Karjakoplid, nende asutamine ja hoid. Tallinn, 1929, 2. trükk 1940
 Maauuendus Eestis ja selle tulemusi. Tallinn, 1936
 Inimtööjõu küsimus Eesti põllumajanduses. // Agronoomia (1937) 4
 Loomasöödajuurikate kasvatamine suuremal määral. // Agronoomia (1938) 6
 Töö ratsionaliseerimise ja mehhaniseerimise võimalusi talus. // Agronoomia (1938) 3
 Masinlüps. // Agronoomia (1939) 7, 8, 9
 Kogemusi elektrikarjusega Piistaojal. // Agronoomia (1940)
 Tulemusi ja kogemusi hollandi-friisi karja tõuaretusel Piistaojal. // Agronoomia (1940) 12.

Vaata ka
 Eesti Vabariigi valitsuste loend

Viited

Kirjandus 
 Eeskujulikus talus. Järva Teataja, 12. juuni 1940, nr 68, lk 4.

Eesti põllutööministrid
Asutava Kogu liikmed
Pärnu maavanemad
Põllutöökoja liikmed
Riigi Majandusnõukogu liikmed
Ühistegevuskoja liikmed
Eesti Tööerakonna poliitikud
Eesti põllumajandusteadlased
Eesti agronoomid
Tallinna Jaani koguduse liikmed
Üliõpilasselts Liivika liikmed
Hukatud Eesti poliitikud
Sündinud 1890
Surnud 1942